**LĪGUMS Nr.\_\_\_\_\_\_\_\_\_\_\_**

*Par Siguldas Pils kompleksa un Livonijas ordeņa Pils teritoriju kopšanas un uzturēšanas darbiem*

Siguldā, 2019.gada \_\_.\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_

**Siguldas novada pašvaldība**, reģ. Nr. 90000048152, juridiskā adrese Pils iela 16, Sigulda, Siguldas novads, LV-2150, tās \_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojās pamatojoties uz 2017.gada 10.augusta Siguldas novada pašvaldības domes saistošajiem noteikumiem Nr.20 „Siguldas novada pašvaldības nolikums” (prot. Nr.14,1.§), turpmāk – Pasūtītājs no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģistrācijas Nr.\_\_\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_, turpmāk - Izpildītājs, no otras puses,

abi kopā un katrs atsevišķi turpmāk - Puses, pamatojoties uz Siguldas novada pašvaldības rīkotā iepirkuma “Siguldas Pils kompleksa un Livonijas ordeņa Pils teritoriju kopšana un uzturēšana”, iepirkuma identifikācijas Nr. SNP 2018/31, rezultātiem un Izpildītāja iesniegto piedāvājumu, noslēdz līgumu, turpmāk - Līgums,:

1. **Līguma priekšmets**
   1. Pasūtītājs uzdod un Izpildītājs par samaksu ar saviem materiāliem, darba rīkiem, mehāniskajām ierīcēm un darbaspēku apņemas veikt Siguldas Pils kompleksa un Livonijas ordeņa Pils teritoriju kopšanas un uzturēšanas darbus, turpmāk - Pakalpojumi, Pils ielā 16 un Pils ielā 18, Siguldā*,* saskaņā ar Tehniskajā specifikācijā (Līguma 1.pielikums) noteiktajām prasībām un Līguma noteikumiem.
   2. Pakalpojums tiek veikts atbilstoši Latvijas Republikā spēkā esošajiem normatīvajiem aktiem, t.sk. Siguldas novada pašvaldības Domes saistošiem noteikumiem, kas regulē attiecīgo darbu veikšanu, iepirkuma dokumentācijai, Piedāvājumam, un Tehniskajai specifikācijai (Līguma 1.pielikums), kā arī pamatojoties uz Līguma noteikumiem un 11.11.punktā minētajiem pielikumiem, kas ir Līguma neatņemama sastāvdaļa.
   3. Parakstot Līgumu, Izpildītājs apliecina, ka ir iepazinies ar Pakalpojuma sniegšanas teritoriju un veicamo Pakalpojumu, tā apjomiem un termiņiem, tie ir skaidri un saprotami, un tos var realizēt atbilstoši Līguma noteikumiem.
   4. Parakstot Līgumu Izpildītājs apliecina, ka tam ir visas nepieciešamās atļaujas, apliecības un/vai sertifikāti, kā arī tā darbiniekiem ir visas nepieciešamās iemaņas un zināšanas, kas nepieciešamas Pakalpojuma veikšanai.
2. **Līguma termiņš un izpildes kārtība**
   1. Līgums stājas spēkā ar tā parakstīšanas brīdi. Izpildītājs sniedz Pakalpojumu līdz 2020.gada 30.septembrim.
   2. Pakalpojumu Izpildītājs nodrošina sākot ar 2019.gada 1.oktobri.
   3. Gadījumos, kad Pakalpojuma sniegšanas gaitā rodas vai atklājas apstākļi, vai iemesli, kuri Pasūtītājam un Izpildītājam Līguma slēgšanas brīdī nebija zināmi un kuru dēļ Pakalpojuma sniegšana var kļūt neiespējama, Izpildītājam nekavējoties, rakstveidā par to jāinformē Pasūtītājs. Izpildītājs un Pasūtītājs vienojas par turpmāko rīcību.
   4. Līguma summa ir:
      1. Siguldas Pils kompleksa teritorijai Pils ielā 16, vienam gadam \_\_\_\_\_\_\_\_\_\_\_\_\_\_\_EUR (\_\_\_\_\_\_\_\_\_\_\_\_\_\_\_\_\_\_*euro* un \_\_\_ *centi* ), kas sastāv no pamatsummas \_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_*euro un* \_\_\_ *centi* ) un pievienotā vērtības nodokļa, (turpmāk – PVN) \_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_*euro* un \_\_\_\_ *cents);*
      2. Livonijas ordeņa Siguldas Pils teritorijai Pils ielā 18, vienam gadam \_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_), kas sastāv no pamatsummas \_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_) un PVN \_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_*);*
      3. Vienas stundas tarifa likme remontdarbiem \_\_\_ EUR (\_\_\_\_\_\_\_\_\_ *euro* un \_\_\_ *centi*), kas sastāv no pamatsummas \_\_\_\_ EUR (\_\_\_\_ *euro* un \_\_\_ *centi*) un PVN \_\_\_\_\_ EUR (\_\_\_\_\_ *euro* un \_\_\_\_ *centi*);
      4. Līguma kopējā summa nedrīkst pārsniegt 49 610,00 EUR (četrdesmit deviņi tūkstoši seši simti desmit euro un 00 centi) ieskaitot PVN, kas sastāv no pamatsummas 41 000,00 EUR (četrdesmit viens tūkstotis euro un 00 centi) un PVN 8610,00 EUR (astoņi tūkstoši seši simti desmit euro un 00 centi). Pasūtītājam nav pienākums iztērēt visu Līguma kopējo summu.
   5. Līguma summā ietilpst visas izmaksas, kas saistītas ar Pakalpojumuizpildi atbilstoši Tehniskajā specifikācijā (Līguma 1.pielikums) noteiktajām prasībām. Izpildītājam nav tiesību pieprasīt papildus samaksu par jebkādām izmaksām vai sniegtajiem Pakalpojumiem, kas pārsniedz šajā Līgumā noteikto Līguma summu.
   6. Ikmēneša rēķina summa ietver maksājumu par Izpildītāja veiktajiem darbiem (abpusēji saskaņots Darba uzdevums) iepriekšējā mēnesī, ko apliecina abpusēji parakstīts Pakalpojuma pieņemšanas-nodošanas akts.
   7. Samaksas apmērs par sniegtajiem Pakalpojumiem tiek noteikts saskaņā ar Izpildītāja Finanšu piedāvājuma tāmē (Līguma 2.pielikums) noteiktajiem izcenojumiem.
   8. Līguma summas pārskatīšana, pārskatīšana un palielināšana iespējama saskaņā ar Publisko iepirkumu likuma 61.pantu.
   9. Maksājumus Pasūtītājs veic ik mēnesi, ar nosacījumu, ka Izpildītājs iesniedzis rēķinu un Līguma izpildes koordinators no Pasūtītāja puses ir parakstījis veikto Pakalpojumu izpildes ikmēneša pieņemšanas – nodošanas aktu (Līguma 3.pielikums) par iepriekšējā kalendārajā mēnesī Izpildītāja sniegtajiem Pakalpojumiem.
   10. Puses vienojas, ka samaksa par sniegtajiem Pakalpojumiem tiks veikta ne vēlāk kā 15 (piecpadsmit) darba dienu laikā pēc rēķina saņemšanas un Pakalpojumu izpildes ikmēneša pieņemšanas- nodošanas akta abpusējas parakstīšanas, pārskaitot naudu uz Izpildītāja norādīto bankas kontu, izņemot gadījumu, kad tiek ieturēts līgumsods.
   11. Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas par Pakalpojumiem, par kuriem saskaņā ar šā Līguma noteikto kārtību ir izvirzītas pretenzijas un nav parakstīts Pakalpojumu izpildes ikmēneša pieņemšanas - nodošanas akts.
   12. Puses vienojas, ka Izpildītājs rēķinu sagatavo elektroniski un nosūta no e-pasta adreses:\_\_\_\_\_\_\_\_\_\_\_\_\_\_\_\_ Pasūtītājam uz e-pasta adresi: [rekini@sigulda.lv](mailto:rekini@sigulda.lv) un edijs.abele@sigulda.lv, Puses atzīst un apstiprina, ka elektroniski sagatavots rēķins ir derīgs bez paraksta saskaņā ar likuma „Par grāmatvedību” 7.1 pantu un ja uz tā norādīta piezīme „Rēķins ir sagatavots elektroniski un ir derīgs bez paraksta”. Uzņēmējs, sagatavojot rēķinu, tajā iekļauj informāciju par Līguma datumu, numuru un Objektu. Līdz brīdim, kamēr Uzņēmējs nav iekļāvis rēķinā šajā punktā noteikto informāciju, uzskatāms, ka Uzņēmējs rēķinu nav iesniedzis. Puses vienojas, ka rēķins tiek uzskatīts par nogādātu Pasūtītājam un Pasūtītājs to ir saņēmis otrajā darba dienā no dienas, kad tas izsūtīts uz šajā punktā minēto Pasūtītāja e-pasta adresi.

1. **PAKALPOJUMU sniegšanas vieta, IZPILDES UN PIEŅEMŠANAS KĀRTĪBA**
   1. Pakalpojumu sniegšanas vietas ir Siguldas Pils kompleksa teritorija, Pils ielā 16 un Livonijas ordeņa Siguldas Pils, Pils ielā 18, Siguldā.
   2. Pakalpojumi uzskatāmi par izpildītiem un nodotiem Pasūtītājam, ja ir abpusēji parakstīts Pakalpojumu izpildes ikmēneša pieņemšanas - nodošanas akts.
   3. Par iepriekšējā kalendārajā mēnesī sniegtajiem Pakalpojumiem Līguma izpildes koordinators no Izpildītāja puses līdz nākamā mēneša 5.datumam iesniedz Līguma izpildes koordinatoram no Pasūtītāja puses parakstīšanai Pakalpojumu izpildes ikmēneša pieņemšanas – nodošanas aktu 2 (divos) eksemplāros.
   4. Par iepriekšējā kalendārajā nedēļā sniegtajiem Pakalpojumiem Līguma izpildes koordinators no Izpildītāja puses, katras nedēļas pirmajā darba dienā, iesniedz Līguma izpildes koordinatoram no Pasūtītāja puses Regulāri veicamo (izpildīto) darbu nodošanas aktu (pieļaujama arī arhivēta elektroniskā forma, ko nosūta uz Pasūtītāja norādīto e pastu) par iepriekšējā nedēļā veiktajiem, izpildītajiem darbiem (Līguma 3.1.pielikums).
   5. Par iepriekšējā kalendārajā mēnesī sniegtajiem pakalpojumiem Līguma izpildes koordinators no Izpildītāja puses, iesniedz Līguma izpildes koordinatoram no Pasūtītāja puses Ikmēneša pieņemšanas – nodošanas aktu (Līguma 3. pielikums) un regulāri veicamo (izpildīto) darbu nodošanas aktu formas (Līguma 3.1.pielikums).
   6. Līguma izpildes koordinators no Pasūtītāja puses pārbauda izpildīto Pakalpojumu kvalitāti un atbilstību Pakalpojumu izpildes ikmēneša pieņemšanas – nodošanas aktam un šā Līguma nosacījumiem un:
      1. paraksta Pakalpojumu izpildes ikmēneša pieņemšanas – nodošanas aktu un 2 (otro) eksemplāru atgriežot Līguma izpildes koordinatoram no Izpildītāja puses, 1 (pirmo) eksemplāru paturot sev,

vai

* + 1. neparaksta Pakalpojumu izpildes ikmēneša pieņemšanas – nodošanas aktu, izsakot Izpildītāja Līguma izpildes koordinatoram atteikumu pieņemt Pakalpojumus. Atteikuma iesniegšanas veidi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
  1. Pakalpojumu pieņemšanas rakstiska atteikuma gadījumā, Pušu Līguma izpildes koordinatori par konstatēto sagatavo un paraksta Trūkumu pieteikumu aktu (Līguma 4. pielikums).
  2. Konstatētie trūkumi Izpildītājam jānovērš bez papildu samaksas 1 (vienas) darba dienu laikā pēc saņemtā atteikuma saņemšanas brīža.
  3. Konstatētie trūkumi, darbu neizpilde, tiek fiksēta ikmēneša pieņemšanas – nodošanas aktā.
  4. Pēc pilnīgas konstatēto trūkumu novēršanas Pasūtītāja Līguma izpildes koordinators paraksta Pakalpojumu izpildes ikmēneša pieņemšanas – nodošanas aktu.
  5. Pušu Līguma izpildes koordinatori var sastādīt Trūkumu pieteikumu aktu jebkurā Līguma izpildes brīdī, ja Izpildītājs Pakalpojumus nesniedz Tehniskajā specifikācijā (Līguma 1.pielikums) noteiktajā kārtībā un termiņos.
  6. Sakarā ar Pakalpojumu pieņemšanas Trūkumu pieteikumu aktā konstatētajiem un norādītajiem trūkumiem, bojājumiem, termiņu neievērošanu vai citām nepilnībām Pasūtītājs pēc saviem ieskatiem var samazināt Izpildītājam izmaksājamo ikmēneša maksu vai uzdot Izpildītājam uz Izpildītāja rēķina novērst konstatētos trūkumus, bojājumus vai citas nepilnības Trūkumu pieteikumu aktā noteiktajos termiņos, bet ne vēlāk kā 1 (vienas) darba dienu laikā no atteikuma un/vai akta sastādīšanas brīža. Aktā norādītais trūkumu, bojājumu vai citu nepilnību novēršanas termiņš nav uzskatāms par Pakalpojumu attiecīgā mēneša darbu izpildes termiņa pagarinājumu.
  7. Gadījumā, ja Izpildītājs trūkumus, bojājumus vai citas nepilnības nenovērš noteiktajā termiņā, Pasūtītājs ir tiesīgs veikt to saviem spēkiem vai pieaicinot trešās personas, informējot Izpildītāja Līguma izpildes koordinatoru, nosūtot informāciju uz norādīto e–pastu vai faksu. Izpildītājs šādā gadījumā atlīdzina Pasūtītājam visus ar trūkumu, bojājumu vai citu nepilnību novēršanu saistītos izdevumus, ieturot tos no ikmēneša rēķina par paveiktajiem darbiem.

1. **Pušu pienākumi un tiesības**
   1. Pasūtītāja pienākumi:
      1. ievērot šī Līguma noteikumus;
      2. nodrošināt Izpildītāja pārstāvju piekļūšanu Pakalpojuma sniegšanas vietām saskaņā ar Līgumā atrunātajiem noteikumiem;
      3. nodrošināt Izpildītāju ar tam nepieciešamo informāciju par Līguma priekšmetu, kā arī jebkuru citu informāciju, Izpildītāja saistību izpildes nodrošināšanai;
      4. samaksāt Izpildītājam par sniegtajiem Pakalpojumiem atbilstoši šī Līguma noteikumiem.
   2. Pasūtītāja tiesības:
      1. tiesības vienpusēji izbeigt Līgumu saskaņā ar šī Līguma 8.1. un 8.2.punkta noteikumiem.
   3. Izpildītāja pienākumi:
      1. ievērot šī Līguma noteikumus;
      2. sniegt Pakalpojumus kvalitatīvi, šajā Līgumā un Tehniskajās specifikācijās noteiktajā kārtībā, termiņos un apjomā, atbilstoši attiecīgajiem Latvijas Republikas tiesību aktiem un standartiem un, gadījumā, ja Latvijā attiecīgs standarts nav apstiprināts, ar Eiropas Savienības standartiem;
      3. sniedzot Pakalpojumus, ievērot vispārējās darba drošības tehnikas, satiksmes drošības, darba aizsardzības, ugunsdrošības un citus spēkā esošos noteikumus un prasības, kas attiecas uz Līgumā paredzēto Pakalpojumu sniegšanu;
      4. veikt Pakalpojumu izpildi saskaņā ar Pasūtītāja norādījumiem;
      5. nekavējoties ziņot Pasūtītāja pārstāvjiem: Siguldas novada pašvaldības, P/A Siguldas Attīstības aģentūra direktora vietnieks saimnieciskajos jautājumos Edijam Ābelem, tālr. Nr.29403924, e-pasta adrese: edijs.abele@sigulda.lv par sarežģījumiem, kas traucē Pakalpojumu izpildi;
      6. nodrošināt Pakalpojumu izpildi ar nepieciešamajiem materiāliem, iekārtām, transportu un mehānismiem;
      7. sniedzot Pakalpojumus, izmantot sertificētus materiālus;
      8. uz sava rēķina novērst bojājumus un segt zaudējumus, kas radušies Pasūtītājam vai trešajām personām nekvalitatīvi sniegto Pakalpojumu dēļ;
      9. atbildēt par Pasūtītājam, trešajām personām nodarītajiem tiešajiem un netiešajiem zaudējumiem (gan materiālajiem zaudējumiem, gan kaitējumu veselībai un dzīvībai), kas radušies Izpildītāja darbinieku darbības vai bezdarbības rezultātā.
   4. Izpildītāja tiesības:
      1. saņemt samaksu par atbilstoši Līguma noteikumiem sniegtajiem Pakalpojumiem saskaņā ar šā Līguma nosacījumiem;
      2. nepieciešamības gadījumā pieprasīt no Pasūtītāja un izmantot Pakalpojumu izpildei materiālus vai informāciju papildus tiem, ko Līguma izpildes gaitā sniedz Pasūtītājs;
      3. Pakalpojumu sniegšanā piesaistīt apakšuzņēmējus saskaņā ar Līguma 6.sadaļā noteikto kārtību.
   5. Ar šo Līgumu Puses apņemas nekavējoties rakstiski informēt viena otru par jebkādām grūtībām Līguma izpildes procesā, kas varētu aizkavēt savlaicīgu Līguma izpildi.
2. **PUŠU ATBILDĪBA**
   1. Par Līgumā noteikto Pakalpojumu izpildes termiņu neievērošanu, **Pasūtītājam** ir tiesības vienpusēji aprēķināt un ieturēt līgumsodu no ikmēneša rēķina par paveiktajiem darbiem.
   2. Līgumsoda samaksa neatbrīvo Puses no saistību izpildes.
   3. Pusēm ir saistoši un tiesības aprēķināt līguma darbības laikā šādus līgumsodus:

|  |  |  |  |  |
| --- | --- | --- | --- | --- |
| **Kurš aprēķina** | **Līgumsoda aprēķināšanas pamats** | **Līgumsoda apmērs** | **Līgumsoda aprēķināšana** | **Piezīmes** |
| **Pasūtītājs** | Izpildītājs veicis Pakalpojumu nekvalitatīvi, neatbilstoši Tehniskajā specifikācijā noteiktajām prasībām, apjomam vai nav novērsis Trūkumu pieteikumu aktā fiksētās nepilnības vai citu kompetento iestāžu, t.sk. amatpersonu konstatētos Līguma vai normatīvo aktu pārkāpumus. | EUR 50 | par katru tehniskajā specifikācijā norādīto kopjamo teritoriju. | Līgumsods tiks ieturēts no piestādītā ikmēneša rēķina par paveiktajiem darbiem.  Nekvalitatīvi veiktie pakalpojumi un teritorijas tiek fiksētas trūkumu pieteikumu aktā. |
| **Pasūtītājs** | Neierašanās uz Trūkumu pieteikuma akta sastādīšanu pēc uzaicinājuma (mutiska un/vai rakstiska) saņemšanas. | EUR 10 | par katru konstatēto gadījumu | Līgumsods tiks ieturēts no piestādītā ikmēneša rēķina par paveiktajiem darbiem. Neierašanās uz trūkuma pieteikuma akta sastādīšanu tiek fiksēta trūkumu pieteikumu aktā. |

* 1. Sniedzot Pakalpojumus, Izpildītājs ir atbildīgs par darba drošības, ugunsdrošības, apkārtējās vides aizsardzības, kā arī citu normatīvo aktu ievērošanu, kas regulē šādu Pakalpojumu veikšanu.
  2. Katra Puse ir atbildīga par Līguma neizpildīšanu vai par to, ka Līgums nav izpildīts pienācīgi tās vainas dēļ. Pusēm saskaņā ar Civillikumu ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem. Zaudējumu apmērs jāpierāda Pusei, kura tos cietusi.

1. **APAKŠUZŅĒMĒJI**
   1. Izpildītājam ir tiesības saistību izpildē iesaistīt apakšuzņēmējus, kuri tika uzrādīti, iesniedzot piedāvājumu dalībai iepirkumā „Siguldas Pils kompleksa un Livonijas ordeņa Pils teritoriju kopšana un uzturēšana” iepirkuma identifikācijas Nr. SNP 2019/31.
   2. Noslēgtā apakšuzņēmuma līguma noteikumi nedrīkst būt pretrunā ar šī Līguma noteikumiem.
   3. Izpildītājs koordinē apakšuzņēmēju darbību un uzņemas pilnu atbildību par apakšuzņēmēju darbu izpildes kvalitāti, darbu izpildes termiņu u.c. šī Līguma noteikumu ievērošanu.
   4. Ja Pakalpojumu sniegšanas gaitā ir nepieciešamība nomainīt apakšuzņēmēju, tad jaunā apakšuzņēmēja kandidatūra jāsaskaņo ar Pasūtītāju, ievērojot Publisko iepirkumu likumā noteiktās prasības.
   5. Izpildītājs atbild par apakšuzņēmēja darbību vai bezdarbību un veic to darbu apmaksu.
2. **Nepārvarama vara**
   1. Šī Līguma izpratnē nepārvarama vara nozīmē notikumu, kas ir ārpus Puses pamatotas kontroles (tādi kā dabas katastrofas, avārijas, sabiedriskie nemieri, ārkārtas stāvoklis, valdības lēmumi un citi) un kas padara Pusei savu no šī Līguma izrietošo saistību izpildi par neiespējamu.
   2. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no šī Līguma vai saistību nepildīšanu, ja Puses nespēja izriet no nepārvaramas varas notikuma, ja Puse, kuru ietekmējis šāds notikums ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu šī Līguma noteikumus, un ir informējusi otru Pusi pēc iespējas ātrāk par šāda notikuma iestāšanos, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
   3. Jebkurš periods, kurā Pusei saskaņā ar šo Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.
   4. Puse, kurai kļuvis neiespējami izpildīt saistības nepārvaramas varas apstākļu dēļ, 5 (piecu) darba dienu laikā paziņo otrai Pusei par šādu apstākļu rašanos vai izbeigšanos.
   5. Ja nepārvaramas varas apstākļi turpinās ilgāk par 1 (vienu) mēnesi, Pusēm jāvienojas par saistību izpildes atlikšanu, izbeigšanu vai turpināšanas procedūru.

1. **Līguma laušana**

Līgums var tikt izbeigts, Pusēm savstarpēji vienojoties, vai arī šajā Līgumā noteiktajā kārtībā.

* 1. Pasūtītājs jebkurā gadījumā ir tiesīgs pārtraukt Līgumu, otru Pusi rakstiski informējot vismaz 6 (sešus) mēnešus iepriekš.
  2. Pasūtītājs, nosūtot Izpildītājam rakstisku paziņojumu, ir tiesīgs vienpusēji izbeigt Līgumu, par to rakstiski brīdinot Izpildītāju 15 (piecpadsmit) dienas iepriekš, ja iestājies vismaz viens no šādiem gadījumiem:
     1. Izpildītājs neievēro jebkuru no Līguma pielikumā noteiktajiem Pakalpojumu uzsākšanas un/vai izpildes termiņiem, ieskaitot ikmēneša darbu izpildes nodošanas termiņu, un ja izpildes nokavējums sasniedzis vismaz 30 (trīsdesmit) dienas;
     2. Izpildītājs nav novērsis trūkumus, bojājumus vai citas nepilnības šī Līguma noteiktajā kārtībā un termiņos;
     3. ir uzsākta Izpildītāja likvidācija vai Izpildītājs atzīts par maksātnespējīgu
     4. Līgumu nav iespējams izpildīt, jo Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 111.panta trešā daļa).
  3. Izpildītājs, nosūtot rakstisku paziņojumu Pasūtītājam, ir tiesīgs vienpusēji pārtraukt Līgumu, ja Pasūtītājs Līguma noteiktajā termiņā nav veicis apmaksu par sniegtajiem Pakalpojumiem un Pasūtītāja nokavējums ir sasniedzis vismaz 60 (sešdesmit) dienas.
  4. Gadījumos, ja Līgums tiek pārtraukts 8.2.1. un 8.2.2. punktos minētajos gadījumos, Izpildītājs maksā Pasūtītājam līgumsodu par saistību neizpildi 10 % apmērā no Līguma 2.4.punktā minētās summas.
  5. Līgumu izbeidzot 8.1., 8.2. un 8.3.punktos minētajos gadījumos, Puses sastāda un abpusēji paraksta atsevišķu aktu par faktiski izpildīto konkrētajā laika posmā un veic galīgos norēķinus. Izdarot galīgo samaksu, Pasūtītājs ir tiesīgs ieturēt aprēķināto līgumsodu un/vai zaudējuma atlīdzību. Savstarpējā norēķināšanās tiek veikta 30 (trīsdesmit) dienu laikā no akta parakstīšanas brīža.

1. **Līguma grozīšana**

Līgumu var grozīt atbilstoši Latvijas Republikā spēkā esošajiem tiesību aktiem, noformējot rakstisku Pušu vienošanos, kas ar tās abpusējas parakstīšanas brīdi kļūst par šī Līguma neatņemamu sastāvdaļu.

1. **Strīdu izskatīšanas kārtība**
   1. Visus strīdus, kas izriet vai rodas saistībā ar šo Līgumu vai tā interpretāciju, Puses apņemas risināt savstarpēju sarunu ceļā.
   2. Jebkura strīda risināšanai Pušu starpā par jautājumiem, kas izriet no šī Līguma un ko neizdodas atrisināt savstarpēju sarunu ceļā pēc tam, kad viena no Pusēm saņēmusi otras Puses rakstisku pieprasījumu šādam risinājumam, jebkura no Pusēm ir tiesīga vērsties Latvijas Republikas tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem.
2. **Citi noteikumi**
   1. Ar šo Līgumu Puses šī Līguma izpildē nosaka šādus Līguma izpildes koordinatorus:

|  |  |
| --- | --- |
| No Pasūtītāja puses: | No Izpildītāja puses:. |
|  |  |

* 1. Pušu noteiktie Līguma izpildes koordinatori ir atbildīgi par Pakalpojuma pieņemšanu/ nodošanu, Pakalpojumu atbilstības pārbaudi, aktu sastādīšanu, paraksta pakalpojumu nodošanas – pieņemšanas aktu, veic citas Līgumā atrunātas darbības.
  2. Pusēm ir jāinformē vienai otra 1 (vienas) nedēļas laikā par savu rekvizītu (nosaukuma, adreses, norēķinu rekvizītu u.tml.) un Līguma 11.1.punktā noteikto Līguma izpildes koordinatoru maiņu rakstiski, apstiprinot ar parakstu. Šajā gadījumā atsevišķi Līguma grozījumi netiek gatavoti.
  3. Šis Līgums ir sastādīts, stājas spēkā un tiek izpildīts, kā arī Pušusavstarpējās attiecības tiek regulētas un skaidrotas saskaņā ar Latvijas Republikā spēkā esošajiem normatīvajiem aktiem.
  4. Līgums sastādīts un parakstīts 2 (divos) oriģinālos eksemplāros uz (\_\_) lapām, ieskaitot pielikumus, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.
  5. Ar šo Līgumu Puses apliecina, ka tām ir visas nepieciešamās pilnvaras un tiesības, lai slēgtu šo Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.
  6. Ar šo Līgumu Izpildītājs apliecina, ka ir iepazinies ar Tehnisko specifikāciju (Līguma 1.pielikums) un citiem Līguma noteikumiem un atzinis tos par saistošiem un izpildāmiem. Izpildītājs apliecina, ka viņa rīcībā atrodas nepieciešamiem tehniskie un personāla resursi, kā arī citi līdzekļi, lai savlaicīgi un kvalitatīvi veiktu visus Līgumā un tā pielikumos noteiktos pienākumus.
  7. Katra Puse ir atbildīga par Līguma neizpildīšanu vai par to, ka Līgums nav izpildīts pienācīgi tās vainas dēļ.
  8. Līguma pielikumi:

1. pielikums – Tehniskā specifikācija;
2. pielikums – Finanšu piedāvājuma formas detalizēts izklāsts;
3. pielikums - Ikmēneša pieņemšanas nodošanas akta forma;
   1. pielikums - Regulāri veicamo (izpildīto) darbu nodošanas akta forma.
4. pielikums – Trūkumu pieteikumu akta forma;
5. pielikums – Kartogrāfiskais materiāls.